CELEX: 32015R0917
Language: bg
Date: 2015-06-15 00:00:00
Title: Регламент за изпълнение (ЕС) 2015/917 на Комисията от 15 юни 2015 година за изменение на приложение I към Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране по отношение на Бангладеш (Текст от значение за ЕИП)

16.6.2015   
               
               
                  BG
               
               
                  Официален вестник на Европейския съюз
               
               
                  L 149/11
               
            РЕГЛАМЕНТ ЗА ИЗПЪЛНЕНИЕ (ЕС) 2015/917 НА КОМИСИЯТА
      от 15 юни 2015 година
      за изменение на приложение I към Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране по отношение на Бангладеш
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (1), и по-специално член 3, параграф 1, първа и втора алинея от нея,
      като има предвид, че:
      
                  (1)
               
               
                  С Директива 2004/68/ЕО се определят, inter alia, ветеринарно-санитарните изисквания за вноса и транзита в Съюза на живи копитни животни. В съответствие с тези изисквания вносът на живи копитни животни и транзитът в Съюза се разрешава само от трети държави, които са в списъка, изготвен от Комисията.
               
            
                  (2)
               
               
                  В Регламент (ЕС) № 206/2010 на Комисията (2) се установяват, inter alia, условията за въвеждането в Съюза на пратки с живи копитни животни, идващи и предназначени за одобрен орган, институт или център, който следва да бъде оправомощен от съответната държава членка на местоназначение. В член 3а, параграф 1, буква б) от него се предвижда наличието на списъци на трети страни, територии или части от тях, от които в Съюза могат да бъдат въвеждани пратки с такива животни.
               
            
                  (3)
               
               
                  В Регламент (ЕС) № 206/2010 се предвижда държавите членки да разрешават въвеждането на тяхна територия на такива пратки само ако от съответната държава членка е извършена оценка на рисковете за здравето на животните, които всяка една от пратките може да представлява, и съответната трета страна фигурира в един от списъците, посочени в член 3а, параграф 1, буква б).
               
            
                  (4)
               
               
                  Кипър информира Комисията и другите държави членки в рамките на Постоянния комитет по растенията, животните, храните и фуражите, че би желала да даде разрешение за въвеждането на една пратка от живи копитни животни от вида Elephas ssp. от одобрен орган, институт или център в Бангладеш в одобрен орган, институт или център в Кипър.
               
            
                  (5)
               
               
                  Кипър е извършил оценка на рисковете за здравето на животните, които конкретната пратка може да представлява, и също така е направил оценка за съответствие на органа, центъра или института в Бангладеш с условията, определени в член 3в, параграф 2 от Регламент (ЕС) № 206/2010, като резултатът е задоволителен.
               
            
                  (6)
               
               
                  Тъй като Бангладеш не е включена в нито един от списъците, посочени в член 3а, параграф 1, буква б) от Регламент (ЕС) № 206/2010 като трета страна, от която пратките с такива животни могат да бъдат въведени в Съюза, Кипър е поискала Бангладеш да бъде добавена към списъка на третите страни, територии или части от тях, установен в част 1 на приложение I към Регламент (ЕС) № 206/2010, за да се позволи въвеждането на живи копитни животни от вида Elephas ssp. от одобрен орган, институт или център в Бангладеш в одобрен орган, институт или център в Кипър.
               
            
                  (7)
               
               
                  Като се вземе предвид ветеринарно-санитарната ситуация в Бангладеш, оценката на риска за здравето на животните, свързан с конкретната пратка, и съответствието на одобрения орган, институт или център с условията на Съюза, разрешението следва да се прилага само за част от територията на Бангладеш.
               
            
                  (8)
               
               
                  Следователно е необходимо да се измени списъкът на трети страни, територии или части от тях, установен в част 1 от приложение I към Регламент (ЕС) № 206/2010, за да се добави вписването за Бангладеш за ограничен период от време, за да се разреши въвеждането единствено на живи копитни животни от вида Elephas ssp. от одобрен орган, институт или център в Бангладеш в одобрен орган, институт или център в Кипър.
               
            
                  (9)
               
               
                  Част 1 от приложение I към Регламент (ЕС) № 206/2010 следва да бъде съответно изменена.
               
            
                  (10)
               
               
                  Тъй като искането на Кипър се отнася до една конкретна пратка, разрешението следва да се даде само за ограничен период от време, за да се разреши това конкретно въвеждане в Кипър на живи копитни животни от вида Elephas ssp.
               
            
                  (11)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      В част 1 от приложение I към Регламент (ЕС) № 206/2010 преди вписването за Канада се вмъква следното вписване за Бангладеш:
      
         
                     „BD — Бангладеш (******)
                     
                  
                  
                     BD-0
                  
                  
                     Зоната, обхваната от парка Chittagong Safari Park
                  
                  
                     TRE-A (*******)
                     
                  
                  
                      
                  
                  
                      
                  
               
      Член 2
      Настоящият регламент влиза в сила в деня след деня на публикуването му в Официален вестник на Европейския съюз.
      Той се прилага до 17 август 2015 г.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 15 юни 2015 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 139, 30.4.2004 г., стр. 321.
      
         (2)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
      
         (******)  Това вписване се прилага до 17 август 2015 г.
      
         (*******)  Единствено за живи копитни животни от вида Elephas ssp. от одобрен орган, институт или център в Бангладеш в одобрен орган, институт или център в Кипър.“